open-index/open-wikipedia-markdown huggingface dataset:
Alamosa maakond

**Alamosa maakond** (*Alamosa County*) on maakond USA-s Colorado osariigis. Geograafilised koordinaadid on 37°57' N, 105°78' W. 

Maakonna halduskeskus ja suurim linn on Alamosa.

Maakonna pindala on 1874 km&sup2;. Veepindala on 2 km&sup2;.

Elanike arv oli 2010. aasta rahvaloenduse järgi 15 445. Aastal 2000 oli elanikke 14 966. 

### Naabermaakonnad
*Saguache'i maakond (põhjas)
*Huerfano maakond (idas)
*Costilla maakond (kagus)
*Conejose maakond (edelas)
*Rio Grande maakond (läänes)

## Ajalugu
Alamosa maakond moodustati 8. märtsil 1913 Costilla maakonna loodeosast.

## Rahvastik

### Linnad ja alevid
* Alamosa
* Alamosa East
* Hooper
* Mosca

### 2000. aasta rahvaloenduse andmed
Alamosa maakonnas oli 12 966 inimest, 5467 leibkonda ja 3651 perekonda.

Rahvastiku tihedus oli 8 in/km&sup2;. 

Elamuühikuid (*housing units*) oli 6088 (keskmine tihedus 3/km&sup2;). 

Rassiline koosseis oli järgmine: 
*valgeid 71,19%
*mustanahalisi 0,97%
*põlisameeriklasi 2,34% 
*aasialasi 0,82% 
*Vaikse ookeani rassist 0,19%
*teistest rassidest 20,34% 
*kahest või enam rassist 4,16%

Ladinaameeriklasi (sõltumata rassist) oli 41,41%.  

5467 leibkonna seas oli 
*35,30% neid, kus oli alla 18-aastasi lapsi; 
*50,50% koos elavaid abielupaare; 
*11,70% neid, kus oli ilma abikaasata naine; 
*33,20% neid, mis ei olnud perekonnad. 

*27,30% kõigist leibkondadest koosnes üksikutest ja 
*8,70% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,56 inimest ja perekonnas keskmiselt 3,14 inimest.

Elanikud jagunesid ealiselt nii: 
*27,20% alla 18-aastasi; 
*15,90% 18–24-aastasi; 
*26,70% 25–44-aastasi; 
*20,60% 45–64-aastasi; 
*9,60% üle 65-aastasi. 

Ea mediaan oli 31 aastat. 

Iga 100 naissoost inimese kohta tuli 99,00 meessoost inimest. Iga 100 vähemalt 18-aastase naise kohta tuli 95,30 meest.

Leibkonna aastasissetuleku mediaan oli 29 447 dollarit, perekonna sissetuleku mediaan 38 389 dollarit. Meeste sissetuleku mediaan oli 27 733 dollarit, naistel 22 806 dollarit. Sissetulek elaniku kohta oli 15 307 dollarit.  

21,30% elanikkonnast ja 15,60% perekondadest elas allpool vaesuspiiri. Kogu elanikkonnast elas allpool vaesuspiiri 27,40% alla 18-aastasi ja 13,90% üle 65-aastasi.

## Kaitsealad
*Alamosa National Wildlife Refuge
*Great Sand Dunes Wilderness
*Monte Vista National Wildlife Refuge
*Rio Grande metsakaitseala
*San Luis State Park
*Sangre de Cristo Wilderness

## Viited

## Välislingid
*Alamosa maakonna koduleht (*inglise keeles*)
¡Basta Ya!

**¡Basta Ya!** ('Aitab juba!') on Hispaania poliitiline liikumine, mis on suunatud terrorismi (eriti ETA) vastu, terroriohvrite abistamisele ning õigusriigi, Hispaania põhiseaduse ja praeguse Baskimaa autonoomiastatuudi vastu. 

Korraldatakse meeleavaldusi ja protestiaktsioone.

Aastal 2000 sai ¡Basta Ya! Sahharovi auhinna.
¡Basta Ya! (laul)

**"¡Basta Ya!"** on Marco Antonio Solísi laul, mida esimesena esitas Olga Tañón. Aastal 1996 ilmus tal singel.  Laul on albumil "Nuevos Senderos" (1996). 

Aastal 2007 ilmus selle lauluga singel ansamblil Conjunto Primavera. Laul läks albumile "El amor que nunca fue" (2007). 

Aastal 2011 andis selle lauluga singli välja Jenni Rivera.
¡Bastardos!

**"¡Bastardos!"** on ansambli Blues Traveler kaheksas stuudioalbum (2005).

## Lood
#"You Can't Stop Thinking About Me" 4:24
#"Amber Awaits" 3:47
#"After What" 3:34
#"Money Back Guarantee" 3:48
#"Can't Win True Love" 4:57
#"Nail" 3:06
#"Leaning In" 3:48
#"She and I" 4:51
#"Rubberneck" 3:11
#"Nefertiti" 4:15
#"What Could Possibly Go Wrong" 2:47
#"That Which Doesn't Kill You" 4:12
#"She Isn't Mine" 3:18
#"The Children of the Night" 6:31
Bang

**Bang** on:

***[[Bang (perekonnanimi)|Bang]]**, perekonnanimi
***[[Barbro Alving]]**, rootsi ajakirjanik
***[[Bang (Kreeka ansambel)|Bang]]**, Kreeka ansambel
***[[Bang (USA ansambel)|Bang]]**, USA ansambel
***[[Bang (Briti ansambel)|Bang]]**, Briti ansambel
***"[[Bang (Gang)|Bang]]"**, James Gangi album
***"[[Bang (The Jesus Lizard)|Bang]]", [[The Jesus Lizard]]i album
***"Bang", Nightmare of You EP
***"[[Bang (Rockapella)|Bang]]", [[Rockapella]] album
***"Bang", Bluri laul
***"[[Bang (Gorky Park)|Bang]]", [[Gorky Park]]i laul
***"Bang", Rye Rye laul
*'''"Bang", Waka Flocka Flame'i laul
*...

## Vaata ka
*Bang!
*!Bang!
*Bangs
Tõstamaa maastikukaitseala

**Tõstamaa maastikukaitseala** on maastikukaitseala Pärnu maakonnas Pärnu linnas. Kaitseala pindala on 1282 ha, millest maismaaosa on 516 ha. 

Kaitseala ajalugu ulatub aastasse 1976, kui kaitse alla võeti Heinlaid ja Kivilaid ja nende elustik (*Tõstamaa laidude kaitseala*).

## Viited

## Välislingid
*
Fremonti maakond (Colorado)

**Fremonti maakond** (*Fremont County*) on maakond USA-s Colorado osariigis. Geograafilised koordinaadid on 38°48' N, 105°44' W. 

Maakonna halduskeskus ja suurim linn on Cañon City. 

Maakonna pindala on 3973 km&sup2;. Veepindala on 3 km&sup2;. 

Elanike arv oli 2010. aasta rahvaloenduse järgi 46 284. Aastal 2000 oli elanikke 46 145. 

Maakonnas asub 15 vanglat, kaasa arvatud Florence'i vangla, mis on USA ainus kõige rangema, *supermax*-režiimiga vangla, kus hoitakse ühiskonnale kõige ohtlikumaid kurjategijaid, ning Colorado osariigivangla, kus viiakse täide ka osariigi surmanuhtlusi. Maakond on USA kõige suurema vangide osakaaluga maakond, ligi 20% maakonna elanikest on vangid mõnes maakonna vanglas. 

## Naabermaakonnad
*Telleri maakond (põhjas)
*El Paso maakond (kirdes)
*Pueblo maakond (kagus)
*Custeri maakond (lõunas)
*Saguache'i maakond (edelas)
*Chaffee maakond (loodes)
*Parki maakond (loodes)

## Ajalugu
Maakond on nime saanud USA maadeuurija John Charles Frémonti järgi. Maakond moodustati 1871. aastal ning see on üks 17 esialgsest maakonnast Colorado osariigis.  

## Rahvastik

### Linnad ja alevid
* Brookside
* Cañon City
* Coal Creek
* Cotopaxi
* Florence
* Lincoln Park
* Penrose
* Rockvale
* Williamsburg

### 2000. aasta rahvaloenduse andmed
Fremonti maakonnas oli 46 145 inimest, 15 232 leibkonda ja 10 494 perekonda.

Rahvastiku tihedus oli 12 in/km&sup2;. 

Elamuüksusi oli 17 145 (keskmine tihedus 4/km&sup2;). 

Rassiline koosseis oli: 
*valgeid 89,52%
*mustanahalisi 5,34%
*põlisameeriklasi 1,53% 
*aasialasi 0,50% 
*Vaikse ookeani rassist 0,06%
*teistest rassidest 1,22% 
*kahest või enam rassist 1,82%

Ladinaameeriklasi (sõltumata rassist) oli 10,35%.  

15 232 leibkonna seas oli 
*30,00% neid, kus oli alla 18-aastasi lapsi;
*56,30% koos elavaid abielupaare; 
*9,20% neid, kus oli ilma abikaasata naine; 
*31,10% neid, mis ei olnud perekonnad. 

*26,90% kõigist leibkondadest koosnes üksikutest ja 
*12,50% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,43 inimest ja perekonnas keskmiselt 2,93 inimest.

Elanikud jagunesid ealiselt nii: 
*20,60% alla 18-aastasi,
*7,50% 18–24-aastasi,
*33,40% 25–44-aastasi, 
*24,00% 45–64-aastasi ja 
*14,60% üle 65-aastasi. 

Ea mediaan oli 39 aastat. 

Iga 100 naissoost inimese kohta tuli 133,90 meessoost inimest. Iga 100 vähemalt 18-aastase naise kohta tuli 143,50 meest.

Leibkonna aastasissetuleku mediaan oli 34 150 dollarit, perekonna sissetuleku mediaan 42 303 dollarit. Meeste sissetuleku mediaan oli 30 428 dollarit, naistel 23 112 dollarit. Sissetulek elaniku kohta oli 17 420 dollarit.  

11,70% elanikkonnast ja 8,30% perekondadest elas allpool vaesuspiiri. Kogu elanikkonnast elas allpool vaesuspiiri 14,80% alla 18-aastasi ja 7,40% üle 65-aastasi.

## Kaitsealad
*Pike'i metsakaitseala
*San Isabeli metsakaitseala
*Sangre de Cristo Wilderness

## Viited

## Välislingid
*Fremonti maakonna koduleht (*inglise keeles*)
Fremonti maakond

**Fremonti maakond** on maakond mitmes Ameerika Ühendriikide osariigis:

* **[[Fremonti maakond (Colorado)|Fremonti maakond]]** Colorados
* **[[Fremonti maakond (Idaho)|Fremonti maakond]]** Idahos
* **[[Fremonti maakond (Iowa)|Fremonti maakond]]** Iowas
* **[[Fremonti maakond (Wyoming)|Fremonti maakond]]** Wyomingis
¡Bastardos en Vivo!

**"¡Bastardos en Vivo!"** on ansambli Blues Traveler kontsert-EP (2006).

Lood salvestati mitmel 2006. aastal toimunud kontserdil.

## Lood
# "After What"
# "She Isn't Mine"
# "Can't Win True Love"
# "Amber Awaits"
# "Money Back Guarantee"
# "The Devil Went Down to Georgia"
Bienvenido, Mister Marshall

**"Bienvenido, Mister Marshall"** on Hispaania  komöödiafilm (1953). Seda peetakse üheks Hispaania filmikunsti tähtteoseks. Filmi lavastas Luis García Berlanga.
¡Ciaütistico!

**"¡Ciaütistico!"** on ansamblite Larsen ja Xiu Xiu ühisprojekti XXL debüütalbum (2005).

Album salvestati 2005. aasta mais Itaalias.

## Lood
#"Paw Paw Paw Paw Paw Paw Paw" 4:29
#"Minne Mouseistic" 6:39
#"Ciao Ciautistico" 1:51
#"(Pokey In Your) Gnocchi" 5:19
#"Distorted Duck" 4:47
#"Lipstick Fair" 1:14
#"Prince Charming" 4:23
#"Birthday Song" 4:40
#"Sunday" 7:06
Clorindo Testa

**Clorindo Manuel José Testa** (10. detsember 1923 Napoli – 11. aprill 2013 Buenos Aires) oli itaalia päritolu Argentina arhitekt. 

Ta lõpetas 1948. aastal Buenos Airese ülikooli arhitektuurikooli.

Clorindo Testa oli üks Argentina brutalismi teerajajaid.

Tema tuntumate tööde hulgas on Argentina rahvusraamatukogu ja Londoni ja Lõuna-Ameerika panga hoone.

## Välislingid

* Elulugu
Oleg Ljadov

**Oleg Ljadov** (29. jaanuar 1955 Tallinn – 11. aprill 2013) oli Eesti jalgrattur, triatleet, treener ja ettevõtja.

Ta õppis Tallinna 36. Keskkoolis ja Tallinna Spordiinternaatkoolis. 

## Sportlasena
Jalgrattatreeninguid alustas 1975. aastal spordiühingus Tööjõureservid Väino Lipardi juhendamisel. Juba 1978. aastal osales ta Venezuelas maailmameistrivõistlustel, kus saavutas 4 km jälitussõidus 9. koha.

Ta sai aastatel 1977–1983 NSV Liidu meistrivõistlustel treki- ja maanteesõidus 18 medalit: 6 kuldmedalit (maanteel 1978., 1982. ja 1983. aastal eraldistardist ning 1983. aastal 50 km paarissõidus, trekil 1981. aastal 4 km jälitus- ja 4 km paarissõidus), 6 hõbe- ja 6 pronksmedalit. Ta kuulus üheksa aastat NSV Liidu koondisse. 

Ljadov tuli aastatel 1976–1987 treki- ja maanteesõidus 19 korda (sh 6 korda individuaalselt) Eesti NSV meistriks. 

Hiljem võistles ta kahel Hawaii Ironmani triatlonil: 1988. aastal sai 48. ja 1989. aastal 39. koha. Ljadov ja Mart Haruoja olid üldse esimesed Hawaii Ironmanil osalenud eestlased. 

## Treeneri ja sporditegelasena
Aastatel 1982–1986 töötas ta spordiühingus Tööjõureservid vanemtreenerina. 

Ta oli aastatel 1993–1994 Eesti Jalgratturite Liidu asepresident ja 1997–1998 Eesti Mootorrattaspordiföderatsiooni president. 

## Elu pärast tippsporti
Oleg Ljadov oli kütuse- ja sadamaärimees. Kuni 1998. aastani oli ta mööbliettevõtte Standard aktsionär. Teda on seostatud ka osalusega padruniäris.
 
2012. aasta jaanuaris mõistis Harju maakohus Oleg Ljadovi mitme tuntud ärimehega seotud palgamõrva lavastamises osalemises süüdi ja karistas teda tingimisi vangistusega.

## Tunnustus
* 1976 – meistersportlane ja suurmeister trekisõidus 
* 1978 – meistersportlane ja suurmeister maanteesõidus
* 2007 – Eesti Jalgratturite Liidu auliige

## Isiklikku
Tema vanemad olid Pjotr Ljadov ja Vilma Pihela, ärimees Igor Pihela on tema vend. Oleg Ljadov oli Laura Põldvere onu. 

Oleg Ljadov oli kolm korda abielus. Tema esimene abikaasa oli sprinter Ulvi Nauts.

Aastatel 1985–1991 oli ta abielus toonase Soome YLE diktori ja spordiajakirjaniku ning hilisema Soome parlamendi liikme Saara Karhuga. 

1996. aastal abiellus ta Cardo Remmeli tütre Kristina Remmeliga. Nende tütar Alexandra Elizabeth Ljadov on rahvusvaheliste moeajakirjade kaanepiltidele jõudnud modell. 

Hilisema elukaaslase Kerttu Viiendaga on tal poeg Tristan (sündinud 2006). Tal on kolme naisega kokku viis last.

Oleg Ljadov suri vähki. Ta on maetud Tallinna Metsakalmistule.

## Viited

## Välislingid

* 
* Haud Tallinna Metsakalmistul
Telleri maakond

**Telleri maakond** (*Teller County*) on maakond USA-s Colorado osariigis. Geograafilised koordinaadid on 38°88' N, 105°15' W. 

Maakonna halduskeskus on Cripple Creek ja suurim linn on Woodland Park. 

Maakonna pindala on 1488 km&sup2;. Veepindala on 5 km&sup2;. 

Elanike arv oli 2010. aasta rahvaloenduse järgi 23 350. Aastal 2000 oli elanikke 20 555. 

## Naabermaakonnad
*Douglase maakond (põhjas)
*Jeffersoni maakond (põhjas)
*El Paso maakond (idas)
*Fremonti maakond (lõunas)
*Parki maakond (läänes)

## Ajalugu
Pärast paari aastat, kui Cripple Creekist avastati kuld, tekkisid poliitilised erinevused kaevurite ja kaevanduste omanike vahel: paljud, kes elasid Colorado Springsis, soovisid El Paso maakonna jagunemist. Telleri maakond loodi 1899. aastal. Maakond on nime saanud USA senaatori Henry Moore Telleri järgi. 

## Rahvastik

### Linnad ja alevid
*Altman
*Cripple Creek
*Crystola
*Divide
*Florissant
*Victor
*Woodland Park

### 2000. aasta rahvaloenduse andmed
Telleri maakonnas oli 20 555 inimest, 7993 leibkonda ja 5992 perekonda.

Rahvastiku tihedus oli 14 in/km&sup2;. 

Elamuühikuid (*housing units*) oli 10 362 (keskmine tihedus 7/km&sup2;). 

Rassiline koosseis oli järgmine: 
*valgeid 94,92%
*mustanahalisi 0,55%
*põlisameeriklasi 0,97% 
*aasialasi 0,58% 
*Vaikse ookeani rassist 0,08%
*teistest rassidest 0,90% 
*kahest või enam rassist 2,00%

Ladinaameeriklasi (sõltumata rassist) oli 3,49%.  

7993 leibkonna seas oli 
*33,60% neid, kus oli alla 18-aastasi lapsi 
*64,20% koos elavad abielupaarid 
*6,60% neid, kus oli ilma abikaasata naine 
*25,90% neid, mis ei olnud perekonnad. 

*19,60% kõigist leibkondadest koosnes üksikutest ja 
*4,00% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,56 inimest ja perekonnas keskmiselt 2,94 inimest.

Elanikud jagunesid ealiselt nii: 
*25,90% alla 18-aastasi; 
*5,60% 18–24-aastasi; 
*31,20% 25–44-aastasi; 
*29,80% 45–64-aastasi; 
*7,50% üle 65-aastasi. 

Ea mediaan oli 39 aastat. 

Iga 100 naissoost inimese kohta tuli 102,70 meessoost inimest. Iga 100 vähemalt 18-aastase naise kohta tuli 100,90 meest.

Leibkonna aastasissetuleku mediaan oli 50 165 dollarit, perekonna sissetuleku mediaan 57 071 dollarit. Meeste sissetuleku mediaan oli 37 194 dollarit, naistel 26 934 dollarit. Sissetulek elaniku kohta oli 23 412 dollarit.  

5,40% elanikkonnast ja 3,40% perekondadest elas allpool vaesuspiiri. Kogu elanikkonnast elas allpool vaesuspiiri 6,90% alla 18-aastasi ja 4,20% üle 65-aastasi.

## Kaitsealad
*Florissant Fossil Beds National Monument
*Pike'i metsakaitseala

## Viited

## Välislingid
*Telleri maakonna koduleht (*inglise keeles*)
Gimme Gimme Gimme

**"Gimme Gimme Gimme"** on BBC situatsioonikomöödiasari, mida näidati 1999–2001. Sarja autor oli Jonathan Harvey. 

Sarja teemalaul oli ABBA laulu "Gimme! Gimme! Gimme! (A Man After Midnight)" kaver.
Gimme Gimme Gimme (täpsustus)

**Gimme Gimme Gimme** on:
***"[[Gimme Gimme Gimme]]"**, Briti komöödiasari
***"[[Gimme Gimme Gimme (album)|Gimme Gimme Gimme]]"**, ansambli E-Rotic   album
***"[[Gimme Gimme Gimme (laul)|Gimme Gimme Gimme]]"**, ansambli E-Rotic   laul

## Vaata ka
*"Gimme! Gimme! Gimme! (A Man After Midnight)", ABBA laul
*"Gimme, Gimme, Gimme"
*"Gimmie Gimmie Gimmie"
Gimme! Gimme! Gimme! (A Man After Midnight)

**"Gimme! Gimme! Gimme! (A Man After Midnight)"** on ABBA laul, üks ansambli suurimaid hitte. Laulu autorid on Benny Andersson ja Björn Ulvaeus, juhtlaulja on Agnetha Fältskog. 

See salvestati 1979 ning anti välja singlina, mille tagaküljel oli laul "The King Has Lost His Crown". Laul on peal albumitel Greatest Hits Vol. 2 ja . 

Laulul on ka hispaaniakeelne versioon **"¡Dame, dame, dame!"**, mis anti singlina välja albumi "Gracias por la música" promomiseks.

Laul räägib üksildasest noorest naisest, kes otsib armastust ning võrdleb oma üksindust ööpimedusega.

2005. aastal kasutas Madonna laulu instrumentaalosa oma laulus "Hung Up", mille jaoks palus ta luba Björnilt ja Bennylt. Nad nõustusid, mis oli erakordne, kuna Björn ja Benny tavaliselt ei anna luba oma laule kasutada.
¡Decapitacion!

**"¡Decapitacion!"** on ansambli Cattle Decapitation singel (2000). Sellel on kolm hispaaniakeelset lugu albumilt "Homovore".

## Lood
#"Tripas De Pepe" 0:51
#"Vino De Lo Sanguifero" 0:37
#"Queso De Cabeza" 1:00
¡Diga Queso!

**"¡Diga Queso!"** on USA ansambli Supernova singel (2007).

Singel avaldati 7-tollisel vinüülplaadil, mida läks müüki vaid 200 bändi autogrammidega eksemplari.

Singli mõlemad lood salvestati kontserdil Seattle'is 2007. aasta 17. veebruaril.

## Lood
**A-pool**:
*"Oreo"

**B-pool**:
*"Best Coat"
¡Dos!

**"¡Dos!"** on ansambli Green Day kümnes stuudioalbum (2012). See on teine osa triloogiast ¡Uno! ¡Dos! ¡Tré!.

## Lood
#"See You Tonight" 1:06
#"Fuck Time" 2:45
#"Stop When the Red Lights Flash" 2:26
#"Lazy Bones" 3:34
#"Wild One" 4:19
#"Makeout Party" 3:14
#"Stray Heart" 3:44
#"Ashley" 2:50
#"Baby Eyes" 2:22
#"Lady Cobra" 2:05
#"Nightlife" 3:04
#"Wow! That's Loud" 4:27
#"Amy" 3:25

Kogupikkus: 39:21
El Tucuche

**El Tucuche** on mägi Trinidadi saare Põhjaahelikus. Mäe kõrgus on 936 m. See on Trinidadi ja Tobago kõrguselt teine mäetipp.

El Tucuche on lame mägi, mis on Trinidadi endeemilise konnaliigi *[[Phyllodytes auratus]]e* elupaigaks. Mäe jalamil asub umbes 2000 elanikuga Loango küla.
Steffen Flath

**Werner Steffen Flath** (sündinud 10. veebruaril 1957 Bärensteinis Maagimäestiku kreisis (endine Saksa Demokraatlik Vabariik)) on Kristlik-Demokraatlikku Liitu (CDU) kuuluv Saksamaa poliitik. 

Alates 1994. aastast on ta Saksimaa saadik ja alates 2008. aastast CDU fraktsiooni esimees. 1999–2008 oli erinevatel ametikohtadel Saksimaa liidumaa valitsuses.

## Elu
Pärast gümnaasiumi lõpetamist 1975. aastal ja sõjaväeteenistuse läbimist õppis Steffen Flath 1977–1982 põllumajandust Martin Lutheri Ülikoolis Halles ja lõpetas selle põllumajandusinsenerina. 1982–1990 töötas ta agrokeemiatoodete keskuses Schlettaus ja VEB (Volkseigener Betrieb) Annaberg-Buchholzi teraviljatööstuses. 1990. aastal siirdus Annaberg-Buchholzi linnavolikokku.

Steffen Flath on katoliiklane, abielus ja tal on kaks last.

## Poliitika
Flath on alates 1983. aastast CDU (endises SDV-s) liige. Aastatel 1991–1994 oli ta Annabergi piirkonna esimees, 1995–1999 CDU Saksimaa peasekretär, alates 2001. aastast CDU Sachseni aseesimees.

Alates 1994. aastast on Flath Sachseni liidumaa parlamendi liige. Parlamenti on ta alati valitud otsemandaadiga (Annabergi valimisringkonnas). 2009. aasta valimistel kogus ta 48,0% häältest.

1999–2004 oli ta Sachseni keskkonna- ja põllumajandusminister, 2004–2008 kultuuriminister. Ajavahemikul 28. mai 2008, kui Stanislaw Tillich valiti peaministriks, kuni valitsuskabineti moodustamiseni täitis ta rahandusministri kohuseid. Juunis 2008 sai temast Sachseni parlamendi CDU fraktsiooni esimees. 

Aastatel 1994, 1999, 2004, 2009, 2010 ja 2012 oli Flath Saksamaa presidendivalimistel Sachseni liidumaa esindajana valimiskogus. 

## Seisukohad
Flath on vastu, et samasoolised paarid oleksid maksustatud võrdselt erisooliste paaridega. Sellega seoses teatas ta: „Jumal lõi meid naise ja mehena ning ma usun, et ta tegi seda põhjusega.“ CDU üleriigilisel kongressil 2012.a. Hannoveris keeldus ta diskussioonist antud teemal, ta ütles: „Meie eesmärk ei saa olla homoseksuaalsete ühenduste ning naise ja mehe vahelise abielu maksustamise võrdsustamine. CDU jaoks oleks juba selleteemaline diskussioon absurdne.“    

## Välislingid
Sven Veldre

**Sven-Uudo Veldre** (23. detsember 1934 – 2001) oli eesti bioloog.

Ta peamine töö oli zooloogia vallas, ent ta oli hea loodusetundja ka muudes valdkondades, sealhulgas mükoloogias.

Ta oli üks koguteose "Loomade elu" 5. köite "Kahepaiksed ja roomajad" tõlkijatest (ilmus 1985).
2007.–2008. aasta finantskriis

**2007.–2008. aasta finantskriis** (ka **ülemaailmne finantskriis** või **2008. aasta finantskriis**) on paljude majandusteadlaste arvates suurim maailma majandust tabanud finantskriis alates 1930. aastate ülemaailmsest majanduskriisist. Selle tagajärjel jõudsid paljud suured rahandusasutused kokkukukkumise äärele, riikide valitsused olid sunnitud panku välja ostma ning kogu maailma börsid pöördusid langusse. 

Paljudes piirkondades kannatas ka kinnisvaraturg, mistõttu paljud inimesed kaotasid kodu, hulgaliselt elamispindu pandi müüki ning süvenes tööpuudus. Kriisi tõttu sattusid raskustesse elutähtsad ettevõtted, tarbijate varad vähenesid triljonite USA dollarite võrra ning majanduse aeglustumine viis ülemaailmse suure majandussurutise ja Euroopa võlakriisini. Kriisi aktiivne faas, mis ilmnes likviidsuskriisina, algas 7. augustil 2007, kui BNP Paribas katkestas raha väljavõtmise kolmest riskifondist, põhjendades seda "likviidsuse täieliku aurustumisega".

## Vaata ka
* Eesti 2008.–2010. aasta majandussurutis

## Viited
Explora

**Explora** on Kanada rahvusringhäälingule Canadian Broadcasting Corporation kuuluv prantsuskeelne telekanal, mis on spetsialiseerunud, teadus-, keskkonna-, loodus- ja terviseteemadele. 

Kanal alustas tööd 28. märtsil 2012.

## Välislingid
*http://www.exploratv.ca/
Joonas Tartu

**Joonas Tartu** (sündinud 26. aprillil 1980) on eesti jurist ja teatritegelane, aastast 2025 Tallinnfilmi juhataja. 

Tartu lõpetas 1998. aastal Rakvere Reaalgümnaasiumi ja 2002. aastal Õigusinstituudi (nüüdne Tartu Ülikooli Õigusinstituut). 

Ta on töötanud 2002–2006 kultuuriministeeriumis eelnõude ja juriidilise nõustamise osakonna peaspetsialistina ning 2006–2013 Rakvere teatri juhina. 2013. aasta aprillist kuni 2024. aasta aprillini oli ta NUKU teatri juht. 

2004–2006 kuulus Tartu sihtasutuse Vanalinna Teatrimaja nõukokku, 2005–2006 sihtasutuse Rakvere Teatrimaja nõukokku, 2008–2010 oli ta Rakvere linnavalitsuse liige ning 2009. aastast on ta Eesti Etendusasutuste Liidu / EETEALi juhatuse liige. 

14. mail 2025 valiti ta Eesti Filmi Instituudi tütarfirma Tallinnfilmi juhatuse liikmeks.

## Välislingid
* "Joonas Tartu jätkab esialgu kahes teatris" Virumaa Teataja, 12. aprill 2013
* "Nukuteatri uueks juhiks sai Joonas Tartu" Postimees, 12. aprill 2013
* "Joonas Tartu: ma ei usu, et Eesti teater oleks halvem, kui piletid poleks nii kallid" ERR kultuur, 7. september 2025
Efterårsmorgen ved Sortedamssøen

**"Efterårsmorgen ved Sortedamssøen"** on Christen Købke maal aastast 1838.

Maal kuulub Taani kultuurikaanoni koosseisu ja seda hoitakse Ny Carlsberg Glyptotekis Kopenhaagenis.
¡Forward, Russia!

**¡Forward, Russia!** (**¡FФЯWДЯD, RUSSIД!**) on alternatiivmuusika ansambel Inglismaalt Leedsist, mis tegutses 2004–2008 ja taas alates 2013.

## Liikmed
*Tom Woodhead – vokaal, süntesaator
*Rob Canning – basskitarr
*Katie Nicholls – trummid, vokaal
*Whiskas – kitarr, süntesaator

## Välislingid
*http://www.forwardrussia.com
Douglase maakond (Colorado)

**Douglase maakond** (*Douglas County*) on maakond USA-s Colorado osariigis. Geograafilised koordinaadid on 39°35' N, 104°93' W. 

Maakonna halduskeskus on Castle Rock ja suurim linn on Highlands Ranch.

Maakonna pindala on 2183 km&sup2;. Veepindala on 7 km&sup2;.

Elanike arv oli 2010. aasta rahvaloenduse järgi 285 465. Aastal 2000 oli elanikke 175 766. 

### Naabermaakonnad
*Jeffersoni maakond (läänes)
*Arapahoe maakond (põhjas)
*Elberti maakond (idas)
*El Paso maakond (kagus)
*Telleri maakond (lõunas)

## Ajalugu
Douglase maakond moodustati 1861. aastal. See on üks 17 esialgsest maakonnast Colorado osariigis.

## Rahvastik

### Linnad ja alevid
* Acequia
* Acres Green
* Beverly Hills
* Blakeland
* Carriage Club
* Castle Pines
* Castle Pines North
* Castle Rock
* Cottonwood
* Deckers
* Franktown
* Gateway
* Grand View Estates
* Greenland
* Happy Canyon
* Heritage Hills
* Highlands Ranch
* Hilltop
* Inverness
* Kellytown
* Larkspur
* Littleton
* Lone Tree
* Louviers
* Meridian
* Monte Vista Estates
* Moonridge
* Nighthawk
* Orsa
* Park Meadows
* Parker
* Perry Park
* Pine Nook
* Ponderosa Park
* Roxborough Park
* Sedalia
* Shamballah-Ashrama
* Silver Heights
* South Platte
* Spruce
* Sprucewood
* Stonegate
* The Pinery
* Tomah
* Twin Cedars
* Vista Pointe
* Westcreek

### 2000. aasta rahvaloenduse andmed
Douglase maakonnas oli 175 766 inimest, 60 924 leibkonda ja 49 835 perekonda.

Rahvastiku tihedus oli 81 in/km&sup2;. 

Elamuühikuid (*housing units*) oli 63 333 (keskmine tihedus 29 in/km&sup2;). 

Rassiline koosseis oli järgmine: 
*valgeid 92,77%
*mustanahalisi 0,95%
*põlisameeriklasi 0,41% 
*aasialasi 2,51% 
*Vaikse ookeani rassist 0,06%
*teistest rassidest 1,43% 
*kahest või enamast rassist 1,88%

Ladinaameeriklasi (sõltumata rassist) oli 5,06%.  

60 924 leibkonna seas oli 
*47,20% neid, kus oli alla 18-aastasi, 
*73,80% koos elavaid abielupaare, 
*5,70% neid, kus oli ilma abikaasata naine, 
*18,20% neid, mis ei olnud perekonnad, 

*13,30% kõigist leibkondadest koosnes üksikutest ja 
*1,90% leibkondades oli mõni üksi elav vähemalt 65-aastane inimene. 

Leibkonnas oli keskmiselt 2,88 inimest ja perekonnas keskmiselt 3,19 inimest.

Elanikud jagunesid ealiselt nii: 
*31,60% alla 18-aastasi, 
*4,80% 18–24-aastasi, 
*37,90% 25–44-aastasi, 
*21,60% 45–64-aastasi, 
*4,20% üle 65-aastasi. 

Ea mediaan oli 34 aastat. 

Iga 100 naissoost inimese kohta tuli 99,70 meessoost inimest. Iga 100 vähemalt 18-aastase naise kohta tuli 97,40 meest.

Leibkonna aastasissetuleku mediaan oli 82 929 dollarit, perekonna sissetuleku mediaan 88 482 dollarit. Meeste sissetuleku mediaan oli 60 729 dollarit, naistel 38 965 dollarit. Sissetulek elaniku kohta oli 34 848 dollarit.  

21,30% elanikkonnast ja 1,60% perekondadest elas allpool vaesuspiiri. Kogu elanikkonnast elas allpool vaesuspiiri 1,90% alla 18-aastasi ja 3,70% üle 65-aastasi.

## Kaitsealad
*Castlewood Canyon State Park
*Chatfield State Park
*Roxborough State Park
*Pike'i metsakaitseala

## Jõed
*Lõuna-Platte

## Viited

## Välislingid
*Douglase maakonna koduleht (*inglise keeles*)
¡Explora!

**¡Explora!** on teadusmuuseum Ameerika Ühendriikides New Mexico osariigis Albuquerques.

Muuseumis on 1900 m² näitusepinda kahel korrusel ja üle 250 interaktiivse eksponaadi.

## Välislingid
*http://www.explora.us/
DOS (täpsustus)

**DOS** tähendab järgmist:
*ketta-opsüsteem (inglise *disk operating system*, **[[DOS]]**)
**DOS/360
**MS-DOS

**Dos** on hispaania keeles 'kaks'.

**[[Dos (Rumeenia)|Dos]]** on küla Rumeenias Alba maakonnas Vidra vallas.

**[[Dos (ansambel)|Dos]]** on USA ansambel.

**"Dos"** on:
***"[[Dos (Altered State)|Dos]]"**, ansambli Altered State album
***"[[Dos (Dos)|Dos]]"**, ansambli Dos album 
***"[[Dos (Hernández)|Dos]]"**, Myriam Hernándeze album
***"[[Dos (Fanny Lú)|Dos]]"**, Fanny Lú album
***"[[Dos (Gerardo)|Dos]]"**, Gerardo album 

## Vaata ka
*¡Dos!
*DOS
Seroa keel

**Seroa keel** (keelekood **kqu**) on lõunakhoisani keelte hulka kuuluv väljasurnud keel. 

Seda kõneldi Lõuna-Aafrika Vabariigi ja Lesotho alal. 

## Välislingid
*Sissekanne saidil Ethnologue
!HERO

**"!HERO"** on  Eddie DeGarmo ja Bob Farrelli rokkooper, milles Jeesus sünnib Pennsylvanias Bethlehemi linnas.
¡Happy Birthday Guadalupe!

**"¡Happy Birthday Guadalupe!"** on Las Vegase rokkansambli The Killers 2009. aasta jõululaul.

See avaldati digitaalselt allalaaditava singlina 1. detsembril 2009. Laul jätkas bändi 2006. aastal alustatud traditsiooni avaldada igal aastal üks jõululaul, mille tulud lähevad heategevuskampaaniate toetuseks.
¡Hello Friends!

**"[[¡Hello Friends!]]"** on Jack Dangersi koostatud kogumikalbum (2001).

## Lood
#Loop Finder General: "Shave My Head"&nbsp;– 4:00
#Tino: "Tropical Soul/Tino's Beat"&nbsp;– 3:38
#Tino: "Christmas In Hawaii"&nbsp;– 2:48
#Tino: "Exercise For The Left Hand"&nbsp;– 2:43
#Tino: "Mambothon"&nbsp;– 7:02
#Tino: "Kick It Dub"&nbsp;– 4:09
#Bo Square: "Numbers"&nbsp;– 5:45
#Tino: "D.U.B. Dub"&nbsp;– 3:05
#Tino: "Toasted Dub"&nbsp;– 4:15
#Tino: "Elegant Dub"&nbsp;– 3:40
#Tino: "Ritmos Latinos"&nbsp;– 3:48
#Meat Beat Manifesto: "Structures"&nbsp;– 4:17
#Tino: "La Tino Beat"&nbsp;– 2:56
#DHS: "House Of God (Jack Dangers Mix)"&nbsp;– 2:42
#DHS: House Of God (DHS Mix)"&nbsp;– 6:57
*muusikavideo:
**Ben Stokes: "Tino's Factory Video"&nbsp;– 3:34
!Hero (album)

**"!Hero"** on rokkooperi "!Hero" muusikast koostatud album. Peaosi laulavad Michael Tait, Rebecca St. James ja Mark Stuart.

Album avaldati 2. septembril 2003. Selle pikkus on 107 minutit.

## Lood ja esitajad (rollid)
### 1. CD
# "This is How it Happened"&nbsp;– Paul Wright (Hunter)&nbsp;– 2:08
# "A Few Good Men"&nbsp;– Michael Tait (Hero), Mark Stuart (Petrov), Michael Quinlan (Jude)&nbsp;– 5:09
# "Wedding Celebration"&nbsp;– Michael Tait (Hero), Nirva (Mama Mary), John Cooper (Rabbi Kai), John Grey (Preacher Rabbi), GRITS (Wedding Party)&nbsp;– 4:32
# "Fire of Love"&nbsp;– Michael Tait (Hero) ja John Cooper (Rabbi Kai)&nbsp;– 4:38
# "Lose My Life with You"&nbsp;– Michael Tait (Hero) ja Nirva (Mama Mary)&nbsp;– 3:14
# "Man on a Mission"&nbsp;– Paul Wright (Hunter)&nbsp;– 1:14
# "Secrets of the Heart"&nbsp;– Rebecca St. James (Maggie) ja Michael Tait (Hero)&nbsp;– 3:52
# "Stand Up and Walk"&nbsp;– Michael Tait (Hero), John Cooper (Rabbi Kai), Matt Hammitt (Blind Cripple)&nbsp;– 4:24
# "Do What You Gotta Do"&nbsp;– John Cooper (Rabbi Kai) ja Pete Stewart (Devlin)&nbsp;– 3:05
# "Take My Hand"&nbsp;– Michael Tait (Hero)&nbsp;– 1:48
# "Love's Declaration"&nbsp;– Michael Tait (Hero), Mark Stuart (Petrov), Rebecca St. James (Maggie)&nbsp;– 3:17
# "Raised in Harlem"&nbsp;– Michael Tait (Hero), T-Bone (Jairus), Donnie Lewis (Jairus' Wife)&nbsp;– 4:21
# "They're Callin' Him Hero"&nbsp;– Paul Wright (Hunter)&nbsp;– 2:42
# "Manna From Heaven"&nbsp;– Michael Tait (Hero), Mark Stuart (Petrov), Rebecca St. James (Maggie), Michael Quinlan (Jude)&nbsp;– 4:20
# "Hero"&nbsp;– Mark Stuart (Petrov), Rebecca St. James (Maggie), Michael Quinlan (Jude)&nbsp;– 4:41

### 2. CD
# "Leave Here"&nbsp;– Michael Tait (Hero), Rebecca St. James (Maggie), Paul Wright (Hunter)&nbsp;– 5:19
# "Stand by You"&nbsp;– Paul Wright (Hunter) ja Rebecca St. James (Maggie)&nbsp;– 2:47
# "Say the Word"&nbsp;– Paul Wright (Hunter)&nbsp;– 1:36
# "Intentions"&nbsp;– Michael Quinlan (Jude)&nbsp;– 3:20
# "Finally Home"&nbsp;– Mark Stuart (Petrov), Rebecca St. James (Maggie), Michael Quinlan (Jude)&nbsp;– 3:37
# "Not in our House"&nbsp;– Michael Tait (Hero) ja John Cooper (Rabbi Kai)&nbsp;– 2:09
# "Murder on Their Minds"&nbsp;– Paul Wright (Hunter)&nbsp;– 2:59
# "Party in the House Today"&nbsp;– Mark Stuart (Petrov)&nbsp;– 3:49
# "In Remembrance of Me"&nbsp;– Michael Tait (Hero)&nbsp;– 1:53
# "Shadowman"&nbsp;– Michael Quinlan (Jude) ja Pete Stewart (Devlin)&nbsp;– 5:00
# "Hero's Agony"&nbsp;– Michael Tait (Hero)&nbsp;– 2:37
# "I Am"&nbsp;– Michael Tait (Hero)&nbsp;– 4:17
# "Kill the Hero"&nbsp;– Paul Wright (Hunter), John Cooper (Rabbi Kai), Bob Farrell (Governor Pilate)&nbsp;– 6:00
# "Execute: 'Intentions (Reprise)', 'Hero (Reprise)', 'Lose My Life with You (Reprise)'"&nbsp;– Rebecca St. James (Maggie), Nirva (Mama Mary), Michael Quinlan (Jude)&nbsp;– 3:58
# "He's Not Here"&nbsp;– Rebecca St. James (Maggie) ja Nathan Lee (Janitor Angel)&nbsp;– 3:41
# "The Truth Comes Out"&nbsp;– Paul Wright (Hunter)&nbsp;– 1:47
Hola

***Hola*** on hispaania keeles *. 

*'Hola** on:
***Hola**, asula Keenias
***Hola**, küla Poolas Biała Podlaska maakonnas
***Hola**, küla Poolas Włodawa maakonnas

**Hola** on [[kaardimäng]].

**Pierre Hola''' on Tonga ragbimängija.

## Vaata ka
*¡Hola!
*HOLA
*Hola Airlines
¡Hola!

**¡Hola!** ('Tere!') on Hispaania seltskonnaajakiri, mis ilmub kord nädalas. Ajakiri järgneb lugejate arvult Hispaania populaarseimale ajakirjale Pronto.

Ajakirja ¡Hola! esiknumber ilmus 8. septembril 1944. aastal Barcelonas. Hiljem kolis ajakirja toimetus Madridi. 

¡Hola! on populaarne üle maailma ning paljudes riikides toimetatakse ja antakse välja selle kohalikke versioone.
## Ajalugu

¡Hola! asutas 1944. aastal Barcelonas Antonio Sánchez Gómez. Ta oli hariduselt jurist, kuid õppinud ka ajakirjandust. Gómez juhtis ajakirja väljaandmist kuni oma surmani 1984. aastal. Seejärel võttis juhtimise üle tema poeg Eduardo Sánchez Junco. Tänase päevani on ¡Hola! jäänud valdavalt perefirmaks.

1962. aastal viidi ajakirja peakorter Barcelonast üle Madridi.

Ajakirja olemust on omanikud kirjeldanud fraasidega *la espuma de la vida* ('elu vaht') või *las burbujas que suben de la copa de champán* ('šampanjaklaasist tõusvad mullid').

Üheks ajakirja ¡Hola! kaudseks eesmärgiks sai perekonnaväärtuste edasi andmine. Aastate jooksul on lugusid kirjutatud näiteks Hispaania kuninglikust perekonnast ja nende tegemistest. Üks hetk avastati, et kuulsatest Hollywoodi näitlejatest kirjutamine on majanduslikult väga kasulik. Tuntud inimesi käsitletakse ajakirjas positiivsest küljest ning moel, mis jätab lugejale neist meeldiva mulje.

## Väljaanded

Ajakirja ¡Hola! ja selle teisi kohalikke versioone antakse välja üle maailma, näiteks Brasiilias, Bulgaarias, Kanadas, Tšiilis, Kreekas, Indoneesias, Mehhikos, Peruus, Filipiinidel, Puerto Ricos, Venemaal, Tais, Suurbritannias, Venezuelas. Kokku on võimalik ajakirju lugeda 11 keeles.

¡Hola! ajakiri kasvab jätkuvalt. 2016. aastal hakati ajakirja välja andma Ameerika Ühendriikides, lisaks avati sealsetele lugejatele ¡Hola! veebisait.

Ajakirja anti lühikest aega välja Eestiski. Nime all Hello! ilmus 3. novembril 2014 väljaande esimene number. Hello! peatoimetaja oli Heli Klandorf. Ajakirja tiraaž oli 30 000 eksemplari ja see oli suunatud 20*–*55-aastastele lugejatele. Kuid ajakiri ei olnud piisavalt kasumlik, et jätkata selle väljaandmist, ning vähese lugejate arvu tõttu jäi Eestis viimaseks 29. juunil 2015 ilmunud number. Ühtekokku ilmus 35 numbrit.
## Tiraaž

¡Hola! ajakirja esimest numbrit 1944. aasta septembris müüdi algusnädalal kokku 4000 eksemplari. 

Ajakirja tiraaž 1993. aastal oli 654 836 eksemplari, mis asetas ajakirja läbimüügilt teisele kohale Hispaanias. 1997. aastal oli ajakiri populaarsuselt Hispaanias kolmandal kohal, tiraaž 627 514 eksemplari. 2005. aastal oli ¡Hola! tiraaž 553 042 eksemplari, 2008. aastal 537 270 eksemplari.

Ajakirja tiraaž koos sõsarväljaannetega on üle miljoni eksemplari nädalas.

## Viited

## Välislingid
*Ametlik koduleht
Põhjakhoisani keeled

**Põhjakhoisani keeled** on murdekontiinum Botswanas, Namiibias ja Angolas. Neid keeli kõnelevad kungid. 

Nende hulka kuuluvad teiste seas maligo keel ja kung-ekoka keel.
Toivo Kulles

**Toivo Kulles** (3. jaanuar 1918 Sompa, Jõhvi vald – 7. jaanuar 1984 Tallinn) oli eesti graafik.

Ta lõpetas aastal 1937 Jõhvi progümnaasiumi. Seejärel õppis ta aastatel 1937–1941 Riigi Kunsttööstuskoolis, mille lõpetas graafika erialal; aastal 1948 lõpetas ta Tallinna Riikliku Tarbekunsti Instituudi dekoratiiv- ja monumentaalmaali erialal. Ta oli aastast 1949 Kunstnike Liidu liige.

Ta on loonud peamiselt Tallinna vaadetega realistlikku vabagraafikat (kahevärvilised linoollõiked), raamatuillustratsioone (Aadu Hindi "Angerja teekond", Hector Malot' "Perekonnata" sarjast "Seiklusjutte maalt ja merelt"), plakateid ja tarbegraafikat. Tarbegraafikast loonud näiteks etikette keemiatoodetele ja reklaamplakateid hoiukassale ja tuletõrjele (1939). 1940–1941 kujundas võistlustööna plakati ooperile "Vikerlased", mis pidi ilmuma Eesti NSV kunsti ja kirjanduse dekaadi puhul Moskvas, kuid see jäi trükkimata.

## Isiklikku
Tema abikaasa Hilja Kulles oli moe- ja vaibakunstnik ning kunstipedagoog.

## Kirjandus
* Eesti kunsti ja arhitektuuri biograafiline leksikon. Tallinn 1996
Studio K7

**Studio K7** (ka **Stud!o K7**, **!K7**, **Studio !K7**, ametlikult **!K7 Records GmbH**) on Saksamaa plaadifirma, mis asutati 1996. aastal.

Plaadifirma nimi tuleneb selle esimesest aadressist Berliinis, mis oli Kaiserdamm 7.

Plaadifirma on avanud harukontorid ka New Yorgis ja Londonis.

## Välislingid
*Koduleht
!Ka-Boom! Estudio

**!Ka-Boom! Estudio** on koomikseid loov ja välja andev kirjastus  Mehhikos. 

Selle asutasid 1994  Oscar González Loyo, Oscar González Guerrero ja Susana Romero. 

## Välislingid
*Ametlik koduleht
Runebergi kook

**Runebergi kook** (soome keeles *runebergintorttu*) on mandlite ja rummi või arrakiga maitsestatud silindrikujuline kook. See on tavaliselt kaetud vaarikamoosiga, mis on omakorda ümbritsetud suhkruglasuuri rõngaga. 

Kook on nime saanud Soome rahvuspoeedi Johan Ludvig Runebergi järgi, kes kuulu järgi armastas kooki süüa hommikusöögiks klaasikese punši kõrvale. Runebergi kooke müüakse Soome poodides alates jaanuarist kuni 5. veebruarini, mil tähistatakse Runebergi päeva. Mõnes Porvoo kohvikus on need saadaval aasta ringi. 

## Ajalugu

Väidetavalt mõtles Runebergi koogi retsepti välja tema naine Fredrika Runeberg, kes tegi oma mehele nisujahust, leivapurust, küpsisepurust ja mandlitest õunamoosi ja suhkruglasuuriga kaunistatud kooke. 

Räägitakse, et Runebergil oli tulnud magusaisu ning ta palunud oma naisel midagi pakkuda, kuid midagi magusat polnud käepärast. Fredrika otsustas küpsetada midagi nendest ainetest, mis tal kodus olid. Fredrika Runebergi 1850. aastatest pärit retseptiraamatus on koogi retsept olemas, kuid arvatavasti on tegemist mugandatud versiooniga Porvoo kondiitri Lars Asteniuse 1840. aastatel loodud koogist.

## Viited

## Välislingid
*Runebergi koogid ei vaja luuletaja andeid (*soome keeles*)
*Runebergi kook võib olla ka üks suur kook (*soome keeles*)
!Kheisi vald

**ǃKheisi vald** (afrikaani *!Kheis Plaaslike Munisipaliteit*, inglise *ǃKheis Local Municipality*) on vald  Lõuna-Aafrika Vabariigis Põhja-Kapimaa provintsis ZF Mgcawu ringkonnas. Geograafilised koordinaadid on 29°15′S, 21°40′E. Valla kood on **NC084**.

Valla pindala on 11 107 km², elanike arv oli Lõuna-Aafrika Vabariigi 2011. aasta rahvaloenduse järgi 16 337. Aastal 2001 oli elanike arv 16 117 või 16 307 (2001). 

Valla keskus on Groblershoop.

Teised tähtsamad asulad on Boegoeberg, Gannaput, Grootdrink, Kenhardt, Stutterheim ja Wegdraai. 

Kõneldakse põhiliselt afrikaani keelt ja tsvana keelt. 

!Kheis tähendab ühes khoisani keeles 'elamise koht, kodukoht'. Khoisanid olid ala esimesed püsielanikud.

## Rahvastik
Elanike arv oli 2011. aasta Lõuna-Aafrika Vabariigi rahvaloenduse järgi 16 337. Aastal 2001 oli elanike arv 16 117 või 16 307 (2001). 2011. aasta rahvaloenduse järgi on rahvastiku tihedus 1,5 in/km². 

Leibkondi oli 2011. aastal 4146. 

Elanikud jaotusid rassiliselt nii:
* mustanahalised lõunaaafriklased 	6,9%
* värvilised lõunaaafriklased 	85,3%
* India päritolu lõunaaafriklased, Aasia päritolu lõunaaafriklased 1,0%
* valged lõunaaafriklased 5,4% 

Elanikud jaotusid emakeele järgi nii
: 

*afrikaani keel 	92,9%
*tsvana keel 	1,8%
*inglise keel 	1,1%
*teised keeled 	4,2%

## Poliitika
Kohtade jaotus vallavolikogus:

Vallavanem on Serena Johnson. 

Vallas on 4 valimisringkonda.   

## Viited
Hilja Kulles

**Hilja Kulles** (29. jaanuar 1921 Tallinn – 4. aprill 2013) oli eesti moe-, vaiba- ja tekstiilikunstnik ning kunstipedagoog.

## Elukäik
Ta õppis Raua tänava algkoolis, hiljem lõpetas Tallinna linna I tütarlaste keskkooli ja 1940. aastal naiskutsekooli rõivaõmblusosakonna. 

Ta töötas aastatel 1941–1945 Tallinna Töölisteatris õmblustöökoja juhatajana. 1944. aastal asus õppima Tallinna Riiklikus Tarbekunsti Instituudis, mille lõpetas 1950. aastal kunstilise kostüümi erialal. Ta oli aastatel 1950–1986 Eesti Riikliku Kunstiinstituudi õppejõud, seejuures 1960. aastast dotsent ja 1986. aastast professori kohusetäitja. 1957. aastast oli ta Kunstnike Liidu liige.

## Looming
Ta kavandas 1954. aastal eesti rahvarõivaste ainetel Riikliku Akadeemilise Meeskoori esinemiskostüümid. Samuti on tema kavandite järgi tehtud Kunstitoodete Kombinaadis suveniirnukke, maalitud siidrätikuid, silmkoeesemeid jms. Hilja Kulles tegi kaastööd omaaegsetele menukatele ajakirjadele Käsitööalbum ja Nõukogude Naine.

Vaipu hakkas Hilja Kulles kavandama 1960. aastatel, mil lõi ta rüiu- ja põimevaipu. Algselt olid need õpitud erialast tulenevalt portreed või figuraalkompositsioonid. Hilisemate tööde puhul lähtus ta oma Tõstamaa maakodu ümbrusest ja meeleoludest.

## Isiklikku
Tema abikaasa oli graafik Toivo Kulles.

## Kirjandus
*Eesti kunsti ja arhitektuuri biograafiline leksikon. Tallinn 1996

## Välislingid
*Külas Hilja Kullesel
Washingtoni maakond (Colorado)

**Washingtoni maakond** (*Washington County*) on maakond USA-s Colorado osariigis. Geograafilised koordinaadid on 39°98' N, 103°20' W. 

Maakonna halduskeskus ja suurim linn on Akron.

Maakonna pindala on 6537 km&sup2;. Veepindala on 8 km&sup2;.

Elanike arv oli 2010. aasta rahvaloenduse järgi 4814. Aastal 2000 oli elanikke 4926. 

## Naabermaakonnad
*Logani maakond (kirdes)
*Yuma maakond (idas)
*Kit Carsoni maakond (kagus)
*Lincolni maakond (edelas)
*Adamsi maakond (läänes)
*Arapahoe maakond (läänes)
*Morgani maakond (läänes)

## Ajalugu
Maakond moodustati 1877. aastal kaheteistkümnenda maakonnana Colorados. Maakond on nime saanud esimese Ameerika Ühendriikide presidendi George Washingtoni järgi.

## Rahvastik

### Linnad ja alevid
*Akron
*Anton
*Cope
*Last Chance
*Lindon
*Otis
*Woodrow

### 2000. aasta rahvaloenduse andmed
Washington maakonnas oli 4926 inimest, 1989 leibkonda ja 1408 perekonda.

Rahvastiku tihedus oli 0,8 in/km&sup2;. 

Elamuühikuid (*housing units*) oli 2307 (keskmine tihedus 0/km&sup2;). 

Rassiline koosseis oli järgmine: 
*valgeid 96,39%
*mustanahalisi 0,04%
*põlisameeriklasi 0,57% 
*aasialasi 0,10% 
*Vaikse ookeani rassist 0,02%
*teistest rassidest 2,03% 
*kahest või enam rassist 0,85%

Ladinaameeriklasi (sõltumata rassist) oli 6,29%.  

1989 leibkonna seas oli 
*31,30% neid, kus oli alla 18-aastasi lapsi; 
*60,70% koos elavaid abielupaare; 
*6,40% neid, kus oli ilma abikaasata naine; 
*29,20% neid, mis ei olnud perekonnad. 

*26,20% kõigist leibkondadest koosnes üksikutest ja 
*11,60% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,46 inimest ja perekonnas keskmiselt 2,97 inimest.

Elanikud jagunesid ealiselt nii: 
*26,50% alla 18-aastasi; 
*6,30% 18–24-aastasi; 
*24,80% 25–44-aastasi; 
*24,20% 45–64-aastasi; 
*18,20% üle 65-aastasi. 

Ea mediaan oli 40 aastat. 

Iga 100 naissoost inimese kohta tuli 103,40 meessoost inimest. Iga 100 vähemalt 18-aastase naise kohta tuli 100,10 meest.

Leibkonna aastasissetuleku mediaan oli 32 287 dollarit, perekonna sissetuleku mediaan 37 287 dollarit. Meeste sissetuleku mediaan oli 26 225 dollarit, naistel 21 558 dollarit. Sissetulek elaniku kohta oli 17 788 dollarit.  

11,40% elanikkonnast ja 8,60% perekondadest elas allpool vaesuspiiri. Kogu elanikkonnast elas allpool vaesuspiiri 16,30% alla 18-aastasi ja 9,40% üle 65-aastasi.

## Viited

## Välislingid
*Washingtoni maakonna koduleht (*inglise keeles*)
Kung-ekoka keel

**Kung-ekoka keel** ehk **kungi keel** (keelekood **knw**) on põhjakhoisani keelte hulka kuuluv keel. Seda kõneldi algselt Namiibia keskosa ja Angola piirialal Okavango jõest lääne pool, kuid pärast Angola kodusõda kõneldakse seda ka Lõuna-Aafrika Vabariigis. Kõnelejate koguarv on 14 000–18 000. 

Üks selle murretest on akhve murre.

## Viited

## Välislingid
*Swadeshi sõnaloend kung-ekoka keeles
Kungid

**Kungid** on bušmani rahvas Kalahari kõrbes Namiibias, Botswanas ja Angolas. Nad kõnelevad põhjakhoisani keeli.

Kungid elasid traditsiooniliselt 10 kuni 30 inimesega poolpaiksetes laagrites tavaliselt veekogu ääres. Kui vesi ja toit küla lähedal ammendusid, asus ürgkari ümber toidurikkamasse piirkonda. Nad elasid küttide-korilastena. Mehed hankisid liha ja valmistasid tööriistu ning kogusid noolte ja odade jaoks noolemürki. Suurema osa toidust hankisid naised, kes kaks-kolm päeva nädalas korjasid Kalahari kõrbest juuri, pähkleid ja marju.  

## Märkused

## Kirjandus

*Katz, Richard: Boiling Energy, Community Healing among the Kalahari Kung (1982). Cambridge (Mass.): Harvard University Press.
* Lee, Richard B.: *Subsistence Ecology of ǃKung Bushmen* (1965), PhD Dissertation, University of California, Berkeley.
* Lee, Richard B.: *The ǃKung San: Men, Women and Work in a Foraging Society* (1979), Cambridge and New York: Cambridge University Press. (Chapter 9 available here)
*Lee, Richard B.: Politics, sexual and non-sexual, in an egalitarian society (1982). In E. Leacock & R. B. Lee (Eds.), *Politics and History in Band Societies* (pp.&nbsp;37–59). New York: Cambridge University Press.
*Lee, Richard B.: Art, science, or politics? The crisis in hunter-gatherer studies (March 1992). *American Anthropologist 94*(1), 31–54.
*Lee, Richard B.: *The Dobe Juǀʼhoansi* (2003), 3rd ed., Thomson Learning/Wadsworth.
*Sahlins, Marshall: "The Original Affluent Society"
*Shostak, Marjorie: *Nisa The Life and Words of a ǃKung Woman*, (2006 special edition) Boston:  Harvard University Press.
*Thomas, Elizabeth Marshall: *The Old Way, A Story of the First People* (2006), New York: Farrar Straus Giroux.

## Välislingid
* Documentary Educational Resources film library
* A Cultural Profile
Bergamasque'i süit

**"Bergamasque'i süit"** (ka **"Bergamo süit"**; originaalpealkiri **"Suite bergamasque"**) on prantsuse helilooja Claude Debussy (1862–1918) klaveriteos, mis avaldati 1905. aastal. Seda peetakse helilooja üheks kuulsamaks ja huvitavamaks teoseks.

## Ülesehitus

"Bergamasque'i süit" koosneb neljast osast:
*"Prelüüd"
*"Menuett"
*"Kuuvalgus" ("Clair de Lune")
*"Passepied"

Prelüüd on kontrastne, eriti efektse alguse ja lõpuga. Teine osa, "Menuett", tekitab analoogia barokksüidiga, kuid on sarnaselt "Prelüüdiga" värsketes harmooniavärvides ja leidlike meloodiatega. "Menuett" on humoorikas, kuid stiili poolest üsna keerukas. Kolmas osa on kuulus "Kuuvalgus", õrnuse ja leebuse meistriteos, mida mängitakse põhiliselt *[[pianissimo]]*s. Viimane osa on keskaegne prantsuse tants *passepied* – "Passepied", mis on jälle lõbusas meeleolus, kuid lõpeb väga rahulikult.

"Bergamasque'i süidist" on tehtud mitu orkestriseadet André Caplet', Leopold Stokowski ja Lucien Cailliet' poolt. Peter Lynch on selle seadnud flöödile ja klaverile.

## Ajalugu

Debussy komponeeris "Bergamasque'i süidi" 1890. aasta paiku, olles umbes 28-aastane, kuid muutis seda oluliselt vahetult enne avaldamist 1905. aastal. Näib, et selleks ajaks, kui kirjastajal tekkis mõte nende palade avaldamisega Debussy kuulsuse pealt kasu lõigata, oli Debussy hakanud põlgama varasemat stiili, milles ta need palad oli kirjutanud.

Ei ole teada, milline osa süidist on kirjutatud 1890. ja milline 1905. aastal, aga teada on, et Debussy muutis ära vähemalt kahe osa pealkirja. Viimase osa pealkiri oli algselt "Pavaan" ja kolmas osa kandis pealkirja "Sentimentaalne jalutuskäik", mis on sarnaselt "Kuulvalgusega" pärit Paul Verlaine'i poeemist.

## "Kuuvalgus"
"Kuuvalgus" on tõenäoliselt "Bergamasque'i süidi" kõige tuntum osa, eelkõige just klaveripalana. Võib arvata, et pealkirjaks sai helilooja inspiratsiooni Paul Verlaine'i poeemist "Kuulvalgus". Põhiliselt *[[pianissimo]]*s mängitava pala tõusud ja langused koos tugevate emotsioonide ja teatud reserveeritusega moodustavad impressionistliku meistriteose. 

"Kuuvalgust" on kasutatud korduvalt filmimuusikas, näiteks:
*Jean-Jaques Annaud' filmis "Seitse aastat Tiibetis" (1997), Brad Pittiga peaosas;
*orkestriseades Steven Soderberghi filmis "Oceani üksteist" (2001);
*Joe Righti filmis "Lepitus" (2007), peaosades Keira Knightley ja James McAvoy, mis võitis 2008. aastal parima filmimuusika Oscari
*Kiyoshi Kurosawa filmi "Tokyo sonaat" (2009) lõpustseenis mängib üks laps klaveril "Kuulvalguse" täies ulatuses.
*Catherine Hardwicke'i filmi "Videviku saaga" esimeses (2008) ja kolmandas (2010) osas, kus peaosades on Kristen Stewart ja Robert Pattinson.

## Viited
 

## Välislingid
*iTunes
Tertius gaudens

***Tertius gaudens*** on väljend, mis viitab kolmandale osapoolele, kes vahendaja rollis olles, lõikab kasu kahe osapoole vahelisest konfliktist. Väljendit seostatakse suuresti Saksa sotsioloogi Georg Simmeli töödega.
Hoo keel (khoisani)

**Hoo keel** (***!Xóõ***; ISO 639-3 keelekood **nmn**) on lõunakhoisani keelte hulka kuuluv keel, mida kõneldakse põhiliselt Botswanas, samuti Namiibias. Kõnelejaid oli 2002. aastal umbes 4200.

Keel on tuntud foneemide suure arvu poolest.
Krokodill Dundee

**"Krokodill Dundee"** (**"Crocodile" Dundee**) on Austraalia komöödiafilm (1986). Filmi lavastas Peter Fairman, peaosades on Paul Hogan ja Linda Kozlowski.
”Ei se mitään!” sanoi Eemeli

**""Ei se mitään!" sanoi Eemeli"** on Soome komöödiafilm aastast 1962. Filmi lavastas Åke Lindman, peaosades on Eemeli, Pirkko Mannola ja Ismo Kallio.
Korana keel

**Korana keel** (ka **!ora keel**, keelekood **kqz**) on keskkhoisani keelte hulka kuuluv väljasurnud keel, mida kõnelesid koranad Lõuna-Aafrika Vabariigis.

2012. aasta seisuga oli elus 1 arvatav keeleoskaja, kes aga keeldub korana keelt rääkimast.  2008. aastal oli teada 8 korana keele oskajat.

## Viited
Eddie Clarke

**Eddie Clarke** (**Fast Eddie**; 5. oktoober 1950 London, Twickenham – 10. jaanuar 2018) oli Briti kitarrist. 

Ta mängis 1977–1982 Motörheadis ja 1983. aastast mängis Fastway's.